**SENAT UNIVERSITAR**

**HOTĂRÂREA NR. 12**

**A SENATULUI UNIVERSITAR DIN DATA DE 19.12.2022**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit în data de 19.12.2022, hotărăşte:

[**Art. 1.** Se aprobă *Metodologia de acordare a statutului clinic unor structuri din spitalele private* (Anexa 1).](https://umfcd.ro/wp-content/uploads/2023/ASIGURAREA_CALITATII/METODOLOGII/METODOLOGIE%20DE%20ACORDARE%20A%20STATUTULUI%20CLINIC%20UNOR%20STRUCTURI%20DIN%20SPITALELE%20PRIVATE.pdf)

**Art. 2.** Se aprobă propunerea de manifestare a intenției de preluare de către UMFCD a unor unități sanitare aflate în subordinea Ministerul Transporturilor, Infrastructurii și Comunicațiilor (Anexa 2).

**Art. 3.** Se aprobă propunerea de acordare a titlului Doctor Honoris Causa Dlui Dr. Erwin Santo – Department of Gastroenterology and Liver Diseases, Tel Aviv Medical Center (Anexa 3).

[**Art. 4.** Se aprobă componența comisiilor științifice și a comisiilor de concurs și de contestații pentru Concursul de ocupare a posturilor didactice și de cercetare din UMFCD, Sem. I An Universitar 2022 – 2023 (Anexa 4).](https://umfcd.ro/concursuri-didactice-semestrul-i-anul-universitar-2022-2023/)

**Art. 5.** Se aprobă modificarea componenței *Comisiei de elaborare a regulamentului intern UMFCD* (Anexa 5).

**Art. 6.** Se aprobă *Regulamentul de organizare și desfășurare a programului de studii postuniversitare de formare în economia sănătății* [HEALTHESIS] aplicabil în cadrul proiectului POCU/918/4/8/149892 (Anexa 6).

**Art. 7.** Se aprobă propunerea de rectificare a numărului de studenți doctoranzi propuși spre exmatriculare în ședința Senatului din data de 26.10.2022 (Anexa 7).

**Art. 8.** Se aprobă propunerea de acordare a titlului de *Profesor Emerit* Dlui Prof. Univ. Dr. Florin Mihălțan (Anexa 8).

**Art. 9.** Se aprobă solicitarea de eliminare a restricției de ore ce pot fi remunerate pentru activitatea de predare în regim *plata cu ora*, pentru Disciplina Biofizică din cadrul Departamentului Stomatologie I, Facultatea de Stomatologie, pentru semestrul I, anul universitar 2022-2023 (Anexa 9).

**Art. 10.** Se aprobă solicitarea unui cadru didactic UMFCD pentru plata cu ora la ASE București, Facultatea de Management - program de Masterat (Anexa 10).

**Art. 11.** Se aprobă recomandările *Comisiei de analiză a abaterilor disciplinare săvârșite de personalul didactic auxiliar și administrativ* referitoare la sancționarea unei angajate a Disciplinei Endodonție, Dept. III – Stomatologie, Fac. de Stomatologie (Anexa 11).

**Art. 12.** Se aprobă solicitarea Dnei Conf. Univ. Dr. Adriana Dulamea, Șef Disciplină Neurologie Fac. de Stomatologie, de plata cu ora, retroactiv, pentru cadrele didactice implicate în efectuarea cursurilor și lucrărilor practice pentru studenții seriei 10, an V (Facultatea de Medicină) (Anexa 12).

**Art. 13.** Se aprobă *Nota de fundamentare privind înființarea, organizarea și funcționarea Unității de implementare a Proiectului aferent contractului de finanțare rambursabilă Nr. 92.570/11.12.2020* (Anexa 13).

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca-Andreea Stănescu